Ғылыми кеңес қаулысы 27.08.2026 ж.
Басқарма мүшесі-проректорлардың «Шәкәрім университеті» КеАҚ-ның 2026-2027 оқу жылына арналған қызметінің басым бағыттары туралы: негізгі міндеттер, күтілетін нәтижелер және даму перспективалары туралы баяндамаларын тыңдап, талқылай келе Ғылыми Кеңес ҚАУЛЫ ЕТЕДІ: 
1. Басқарма мүшелері – проректорлар  жетекшілік ететін бағыттар бойынша 2025-2029 жылдарға арналған Даму жоспары индикаторларының орындалуына тоқсан сайын мониторинг жүргізу қамтамасыз етілсін. Жоспарлы мәндерден ауытқуы бар немесе орындалмау тәуекелі туындаған көрсеткіштер бойынша себептерге талдау жүргізіліп, жауапты тұлғалар мен орындау мерзімдерін көрсете отырып, нақты түзету іс-шаралары әзірленсін. (Жауаптылар: Басқарма мүшелері - проректорлар. Мерзімі: 05.10.2026 ж.);
2. QS World University Rankings 2028 рейтингінің жарияланатын бөлігіне қайта енуі және оның іске асырылуын қамтамасыз ету үшін Жол картасы әзірленсін. Рейтингтің негізгі индикаторлары бойынша жауапты орындаушылар мен орындау мерзімдерін айқындайтын нақты іс-шаралар жоспары жасалсын. (Жауаптылар: Басқарма мүшесі – стратегия және әлеуметтік даму жөніндегі проректор, Стратегиялық жоспарлау және сапа менеджменті орталығының басшысы. Мерзімі: 30.09.2026 ж.)
3. Университеттің тәрбие жұмысының қолданыстағы тұжырымдамасы мемлекеттік саясаттың басым бағыттары, білім алушылардың құндылықтық бағдарын қалыптастырудың заманауи тәсілдері мен университеттің 2025-2029 жылдарға арналған стратегиялық даму міндеттерін негізге ала отырып, жаңартылсын. (Жауаптылар: Басқарма мүшесі-стратегия және әлеуметтік даму жөніндегі проректор, Жастар саясаты және корпоративтік мәдениет орталығының басшысы. Мерзімі: 15.10.2026 ж.);
4. Құрылымдық бөлімшелер мен кафедралардан қоғамдық, мемлекеттік және ғылыми маңызы бар мәселелер бойынша ғылыми негізделген және кәсіби пікір білдіруге қабілетті сарапшылар айқындалып, ақпараттық кеңістіктегі университет сарапшыларының бірыңғай тізімі бекітілсін (Жауаптылар: кафедра меңгерушілері, құрылымдық бөлімшелердің басшылары, Жастар саясаты және корпоративтік мәдениет орталығының басшысы. Мерзімі: 30.09.2026 ж);
5. Ғылыми процестерді цифрландыру, оның ішінде жарияланымдық белсенділік пен ғылыми жобаларды бақылау, ішкі аудитті жүргізу, сондай‑ақ университеттің алқалы және сараптамалық органдарының (ҒТК, диссертациялық кеңес, этикалық комиссия, сатып алу комиссиясы, жобалық офис) қызметтеріне цифрландыру жасалсын. (Жауаптылар: Басқарма мүшесі - Цифрландыру жөніндегі проректор, Басқарма-мүшесі – Ғылым жөніндегі проректор, Ғылыми зерттеулерді ұйымдастыру орталығының басшысы. Мерзімі: 01.02.2027 ж.)
6. «Shakarim University Хабаршысы. Техникалық ғылымдар сериясы» журналын Scopus дерекқорына қосуға арналған алдын ала өтінім дайындалып, жіберілсін. (Мерзімі: 31.05.2027 ж.).
«Shakarim University Хабаршысы. Филологиялық ғылымдар сериясы», «EduStudies», «Shakarim Journal of History» журналдарын Ғылым және жоғары білім саласындағы сапаны қамтамасыз ету комитеті ұсынатын журналдар тізіміне қосуға өтінімдер жіберілсін (Мерзімі: 01.03.2027 ж.);
(Жауаптылар: Басқарма мүшесі - ғылым жөніндегі проректор, Ғылыми‑редакциялық бөлім басшысы, журналдардың бас редакторлары.)
7. Ақпараттық қауіпсіздік пен дербес деректерді қорғау күшейтілсін: ақпараттық қауіпсіздік бағыты кадрлық жағынан нығайтылып, дербес деректерді өңдеуге жауапты тұлға тағайындалсын, деректердің Қазақстан Республикасы аумағында сақталуы қамтамасыз етілсін.
(Жауаптылар: Басқарма мүшесі – Цифрландыру жөніндегі проректор, Киберқауіпсіздік және техникалық қызмет көрсету бөлімі. Мерзімі: 31.12.2026 ж.)
8. Ақпараттық жүйелердің бытыраңқылығын жою мақсатында бірыңғай кіру жүйесі (SSO), біртұтас деректер қоймасы (DWH) және басшылыққа арналған талдау панельдері (BI) енгізілсін.
(Жауаптылар: Басқарма мүшесі – Цифрландыру жөніндегі проректор, Бағдарламалық қамтаманы әзірлеу бөлімі. Мерзімі: 31.03.2027 ж.).
9. Әрбір кафедра кемінде бір шетелдік серіктес университетпен бірлескен жобаның немесе іс-шараның жол картасын әзірлеп, Халықаралық ынтымақтастық орталығына ұсынсын. (Жауаптылар: кафедра меңгерушілері, профессор-оқытушылар құрамы, Халықаралық ынтымақтастық орталығы Мерзімі: 20.12. 2026 ж. дейін, одан әрі - тұрақты.)
10. Әрбір кафедра бойынша халықаралық тағылымдамадан өтуге әлеуетті үміткерлердің тізімі анықталып, олардың тағылымдама бағыттары мен күтілетін нәтижелері бойынша жоспар әзірленсін. (Жауаптылар: Кафедра меңгерушілері, Халықаралық ынтымақтастық орталығы. Мерзімі: 2026-2027 оқу жылы).

11. 2027 жылы коммерцияландыруға бағытталған жобаларды дайындау үшін кемінде 10 Ғылыми және (немесе) ғылыми‑техникалық қызметтің нәтижесі (РННТД) тіркелсін. (Жауаптылар: Басқарма мүшесі - интернационалдандыру және инновациялар жөніндегі проректор; Басқарма мүшесі - ғылым жөніндегі проректор, Ғылыми зерттеулерді ұйымдастыру орталығы, Innoavation Hub, кафедра меңгерушілері. Мерзімі: 01.06.2027 ж.).

12. Басқарма мүшелері-проректорлар Университеттің 2026 жылға арналған даму бағдарламасы мен жоспарында бекітілген, жоспарлы деңгейден төмен және орындалмау қаупі бар көрсеткіштер бойынша оң нәтижеге қол жеткізуді қамтамасыз етсін. 2026 жылдың 10 қазанына дейін оң динамика болмаған жағдайда, жауапты проректорларға бекітілген көрсеткіштерді тиісінше орындамағаны үшін тәртіптік жаза қолдану мәселесін Директорлар кеңесіне ұсыну қарастырылсын. (Жауаптылар: Басқарма мүшелері – проректорлар. Мерзімі: 10.10.2026 ж.)

Осы қаулының орындалуын бақылау Ғылыми кеңеске жүктелсін.


